Nimi:  
Klass:  
Kuupäev:

# 

# Rasestumisvastased vahendid

Tänases tunnis viime läbi rollimängu. Meetodi ülesanne on aktiivse rollimängu kaudu viia õpilane olukorda, kus tuleb langetada valikuid soovimatust rasedusest hoidumiseks. Meetodist osavõtjad jagatakse 3–4 inimesest koosnevatesse gruppidesse. Iga grupp saab ühe kahest rollimängust, mille hiljem teistele etendab. Ettevalmistusaega on soovitatavanda 10 min. Pärast seda esitavad kõik grupid oma rollimängu.

ROLLIMÄNG NR 1

Kati ja Margus on käinud juba neli kuud. Nende suhe on stabiilne ja hooliv. Siiani on paar seksides kasutanud kondoomi, et hoida ära Kati rasestumist. Viimasel ajal on õhku kerkinud küsimus, kas oleks äkki paremaid vahendeid rasestumise vältimiseks. Margus sooviks jätkata kondoomi kasutamist, kuid Kati mõtleb pillide peale. Margus kardab aga, et Kati unustab tablette õigel ajal võtta ja meetod ei ole piisavalt tõhus. Noored peavad ühise arutelu tulemusena leidma just neile sobiva vahendi.

ROLLIMÄNG NR 2

Kersti on 15-aastane. Tal pole kindlat poiss-sõpra, kuid viimasel ajal on hakanud noormehed ta akna taga tihemini käima. Kersti ema muretseb, et neiu pole piisavalt kursis erinevate meetoditega, kuidas end kaitsta soovimatu raseduse eest. Kuna Kersti temaga sel teemal rääkida ei taha, viib ema neiu arsti juurde. Naistearst/perearst proovib välja selgitada, kui palju neiu rasestumisvastastest vahenditest teab ja millised on tema eelistused.

ÜLESANNE

Jaotage rollid ja püüdke situatsiooni sisse elada. Proovige argumenteerida ja leida lahendused, mis sobiks tervislike eluviiside ja vastutustundliku käitumise põhimõtetega.